روسییا ناتو-دا تمثیلچیلیک سوییهسینی آشاغی سالماغا حاضیرلاشیر.
آخار. آذ خبر وئریر کی، بو بارهده «ایزوستییا» قزئتی اینفورماسییا یاییب. خبرده روسییانین ناتو-داکی دایمی نمایندهسی آلکساندر قروشکونون اؤز پوستوندان گئتمهسیندن سونرا بئله بیر آددیمین آتیلاجاغی ادعا ائدیلیب.
ناتو-نون ایستهنیلن حادثه زامانی روسییا ایله کونستروکتیو دانیشیقلارا گئتمهمهسی و روسییانی اتهام ائتمک میلی بو آددیمین آتیلماسینا سبب کیمی گؤستریلیب. اگر روسییا-ناتو مناسیبتلرینده مثبت مجرادا ایرلیلییش مشاهده ائدیلمهسه، مسکوا بروکسلده یالنیز موقتی تعیین ائدیلمیش نمایندهسینی ساخلایاجاق.
قزئت روسییا خاریجی ایشلر ناظیرلییینه ایستینادا بیلدیریب کی، رسمی مسکوا مناسیبتلرین یولونا قویولماسینا و کونستروکتیو حل یوللاری تاپیلماسینا راضیدیر، لاکین دانیشیقلار هر دفعه اتهاما چئوریلدیکده بونون هئچ بیر آنلامی قالمیر.
خاطیرلاداق کی، روسییا-ناتو مناسیبتلری ۲۰۱۴-جو ایلین یازیندا کریمین روسییا فدراسییاسینین ترکیبینه قاتیلماسی و روسییانین شرقی اوکرایناداکی مناقشه یه مداخیلهسی ایله کسکین شکیلده پیسلشیب.
azb_Arab azb_Arab azb_Arab azb_Arab azb_Arab